stanford-oval/wikipedia huggingface dataset:
Julius Lavonen

Julius Lavonen (alkup. Munsterhjelm, s. 13. maaliskuuta 1988 Helsinki) on suomalainen näyttelijä.
Lavonen on kuuluisan taiteilijasuvun kasvattiselvennä ja käynyt Helsingin ranskalaissuomalaisen koulun sekä Kallion ilmaisutaidon lukion. Hän tuli tunnetuksi muun muassa Petri Kotwican ohjaamasta elokuvasta Koti-ikävä (2005), josta hän oli vuoden 2006 Jussi-ehdokkaana parhaasta miespääosasta. Hän sai roolista myös parhaan näyttelijän palkinnon Unkarin kansainvälisillä Alba Regia -elokuvajuhlilla.
Vuonna 2011 ilmestyneessä Rat King -elokuvassa Lavonen näyttelee 18-vuotiasta Nikiä.
Lavosen äiti on dramaturgi Sussa Lavonen. Julius Lavosen isä on elokuvaaja Pekka Munsterhjelm.[lähde? ]
Aiheesta muualla

Julius Lavonen Elonetissä.
Bourrasque-luokka (hävittäjä)

| Bourrasque-luokka |
| --- | --- |
 Kaavakuva luokkaan kuuluneesta Simounista

Tekniset tiedot
Uppouma:  1 298 t (standardi) 1 968 t (kuormattu)
Pituus:  106 m
Leveys:  9,64 m
Syväys:  4,3 m
Koneteho:  31 000 shp
Nopeus:  33 solmua
Miehistöä:  7 upseeria ja 138 miehistönjäsentä
Aseistus
Meritorjunta:  4 x 130 mm tykkiä 6 x 550 mm torpedoputkea
Ilmatorjunta:  2 x 37 mm/L50 Mle 1929 -ilmatorjuntatykkiä 4 x 13,2 mm/L76 Mle 1929 -ilmatorjuntakonekivääriä
Bourrasque-luokka oli Ranskan laivaston kahdentoista hävittäjän (ransk. torpilleurs) muodostama alusluokka.
Suunnittelu

Luokan vaatimukset esitettiin huhtikuussa 1920 ja niiden lähtökohtana oli 1 350 tonnin standardiuppouma. Pääaseistuksena tuli olla neljä 100 millimetrin tykkiä ja niiden tuli saavuttaa 33 solmun nopeus. Saman aikaisesti muiden maiden laivastot olivat siirtyneet 120 millimetrin tykkeihin, minkä seurauksena suunnitelmaa päätettiin muuttaa. Ratkaistavana oli joko uuden tykkiaseistuksen luominen tai olemassa olevan 130 millimetrin tykkien, joita oli jo asennettu uusiin raskaisiin hävittäjiin (ransk. contre-torpilleurs) käyttöönotto. Aluksiin päätettiin asentaa 130 millimetrin Mle 1919 tykit, joiden kranaatti painoi 32 kg. Siten suunniteltuihin aluksiin asennettiin koko luokkansa raskain pääase. Muuten suunnitelma oli perinteinen ja jopa vanhakantainen kolmine savuhormeineen.
Pääaseistuksen koruskulma oli 36 astetta, mikä mahdollisti 18 kilometrin ampumaetäisyyden. Suuri korotuskulma kuitenkin aiheutti tulitoiminnan hidastumisen, mikä oli neljästä viiteen laukausta minuutissa. Alusten ilmatorjunta-aseistuksena oli suunnitelman mukaan yksi 75 millimetrin Mle 1927 -ilmatorjuntatykki ja kaksi 8 millimetrin ilmatorjuntakonekivääriä. Sukellusveneentorjuntaan aluksilla oli kaksikymmentä 200 kilogramman syvyyspommia kahdessa kiskossa keskilaivassa ja lisäksi kahdella syvyyspomminheittimellä voitiin ampua 100 kilogramman syvyyspommeja. Alusten torpedoaseistukseksi asennettiin uudet torpedoputket uusille 550 millimetrin Mle 1923 -torpedoille. Aiemmissa Mle 1919 torpedoissa oli ainoastaan 236 kilogramman lataus, kun taas uusissa oli 414 kilogramman lataus. Kantaman ollessa lähes 14 kilometriä 25 solmun nopeudella.
Alukset

Vuoden 1922 laivasto-ohjelmassa vahvistettiin kahdentoista aluksen hankinta. Kaikki luokan alukset tilattiin yksityisiltä telakoilta. Ne saavuttivat koeajoissa noin 34,5 solmun maksiminopeuden, mutta niiden keskinopeus oli solmua hitaampi. Esimerkiksi Orage saavutti kahdeksan tunnin koeajossa vain 32,57 solmun keskinopeuden ja yhdeksännen tunnin keskinopeus oli 32,80 solmua. Normaalissa palvelukuormassa alusten todennäköinen nopeus oli 30 solmua.
| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| Bourrasque | Ateliers et Chantiers de France, Dunkerque | 12. marraskuuta 1923 | 5. elokuuta 1925 | 23. syyskuuta 1926 | upotettu 30. toukokuuta 1940 |
| Cyclone | Forges et Chantiers de la Méditerranée, Le Havre | 29. syyskuuta 1923 | 24. tammikuuta 1925 | 1. kesäkuuta 1928 | upotettu 30. toukokuuta 1940 |
| Mistral | Forges et Chantiers de la Méditerranée, Le Havre | 28. marraskuuta 1923 | 6. kesäkuuta 1925 | 1. kesäkuuta 1927 | poistettu palveluksesta 17. helmikuuta 1950 |
| Orage | Chantiers Navals Français, Caen | 20. elokuuta 1923 | 30. elokuuta 1925 | 1. joulukuuta 1926 | upotettu 23. toukokuuta 1940 |
| Ouragan | Chantiers Navals Français, Caen | 3. huhtikuuta 1923 | 6. joulukuuta 1924 | 19. tammikuuta 1927 | poistettu palveluksesta 7. huhtikuuta 1949 |
| Simoun | Ateliers et Chantiers de St. Nazaire-Penhoët | 8. elokuuta 1923 | 3. kesäkuuta 1924 | 29. huhtikuuta 1926 | poistettu palveluksesta 17. helmikuuta 1950 |
| Siroco | Ateliers et Chantiers de St. Nazaire-Penhoët | maaliskuu 1924 | 3. lokakuuta 1925 | 1. heinäkuuta 1927 | upotettu 31. toukokuuta 1940 |
| Tempête | Anciens Chantiers Dubigeon, Nantes | 3. joulukuuta 1923 | 21. helmikuuta 1925 | 28. syyskuuta 1926 | poistettu palveluksesta helmikuussa 1950 |
| Tornade | Chantiers Dyle & Bacalan, Bordeaux | 25. huhtikuuta 1923 | 12. maaliskuuta 1925 | 10. toukokuuta 1928 | upotettu 8. marraskuuta 1942 |
| Tramontane | Forges et Chantiers de la Gironde, Bordeaux | kesäkuu 1923 | 29. marraskuuta 1924 | 15. lokakuuta 1927 | upotettu 8. marraskuuta 1942 |
| Trombe | Forges et Chantiers de la Gironde, Bordeaux | 5. maaliskuuta 1924 | 29. joulukuuta 1925 | 27. lokakuuta 1927 | poistettu palveluksesta helmikuussa 1950 |
| Typhon | Forges et Chantiers de la Gironde, Bordeaux | syyskuu 1923 | 22. toukokuuta 1924 | 27. kesäkuuta 1928 | miehistönsä upottama 9. marraskuuta 1942 |
Galleria

"Bourrasque"
"Bourrasque"
"Mistral"
"Ouragan"
"Ouragan"
"Simoun"
"Simoun"
"Siroco"
Bourrasque-luokan hävittäjät
Ranskan laivaston alusluokat II maailmansodassa
| --- | --- |
Lentotukialukset:  FS Béarn•JoffreX
Taistelulaivat ja -risteilijät:  Courbet•Bretagne•Dunkerque•Richelieu•AlsaceX
Raskaat risteilijät:  Duquesne•Suffren•FS Algérie
Kevyet risteilijät:  Duguay-Trouin•FS Jeanne d'Arc•FS Émile Bertin•La Galissonnière • FS De Grasse
Miinalaivat:  FS Pluton
Contre-torpilleus:  Chacal•Guépard•Aigle•Vauquelin•Fantasque•Mogador
Hävittäjät:  Bourrasque•Adroit•Hardi
Sukellusveneet:  Requin•Sirène•Ariane•Circé•Redoutable•Saphir•FS Surcouf•Argonaute•Diane•Orion•Minerve•Aurore
Vesilentokoneiden emälaivat:  FS Commandant Teste
Hiskhylos (savenvalaja)

| Hiskhylos> Ἱσχύλος |
| --- | --- |
 Hiskhyloksen tekemä ja Feidippoksen maalaama silmämalja, n. 540–515 eaa.
Henkilötiedot
Syntynyt: 500-luku eaa.?
Kuollut: 500-luku eaa.?
Ammatti:  savenvalaja
Taiteilija
Aktiivisena:  n. 540–515 eaa.
Taidesuuntaus:  mustakuviokeramiikka, punakuviokeramiikka
Hiskhylos (m.kreik. Ἱσχύλος) (englanninkielisessä tutkimuksessa Hischylos) oli antiikin kreikkalainen savenvalaja, joka teki attikalaista musta- ja punakuviokeramiikkaa. Hän toimi Ateenassa arkaaisella kaudella noin vuosina 540–515 eaa.
Hiskhylos teki erityisesti kyliksejä ja muita juomamaljoja. Ne koristeltiin usein kaksikielisellä tekniikalla, joka yhdisti mustakuvio- ja punakuviotekniikkaa samassa vaasissa. Hiskhyloksen signeeraus tunnetaan 17 eri vaasista, joista 13 on kaksikielisiä. Hiskhyloksen vaaseja maalasi muun muassa Epiktetos, jonka signeeraus tunnetaan kolmesta Hiskhyloksen vaasista. Muita maalareita olivat Feidippos, Sakonides ja Hiskhylos-maalari.
Bill Smith

| Bill Smith> Henkilötiedot |
| --- | --- |
Kansalaisuus:   Yhdysvallat
Pokerinpelaaja
WSOP-voitot:  1
WSOP-rahasijat:  3 
WPT-voitot:  0
EPT-voitot:  0
Turnausansiot (USD):  1 055 488
Päivitetty:  3. kesäkuuta 2009
Bill Smith (k. 1997) oli yhdysvaltalainen pokeriammattilainen, joka voitti World Series of Pokerin pääturnauksen vuonna 1985. Hän oli mukana pääturnauksen finaalipöydässä myös vuosina 1981 (viides) ja 1986 (myös viides).
Vuoden 1985 WSOP:n pääturnauksessa Bill Smith voitti kaksinpelissä ystävänsä T. J. Cloutierin. Cloutierin mukaan Smith pelasi selvin päin liian tiukkaa, mutta puolihumalassa Smith oli maailman paras pelaaja. Smith osallistui 1980-luvulla säännöllisesti isoimpiin pokeriturnauksiin, mutta hänen sanotaan kuolleen köyhänä. Alkoholiongelmat varjostivat Smithin uraa.
Bill Smithin turnausansiot olivat hänen uransa aikana yli 1,0 miljoonaa dollaria.
Aiheesta muualla

Bill Smith The Hendon Mob Poker Databasessa (englanniksi)
Bordžomi

| Bordžomi (ბორჯომი) |
| --- | --- |
 Näkymä vuorilta Bordžomiin.
 lippu:  vaakuna
 Bordžomi
 Koordinaatit: 41.8387°N, 43.3787°E 
Valtio:   Georgia
Hallintoalue:  Samtskhe-Džavakheti
Piirikunta:  Bordžomi
Korkeus:  820 m
Väkiluku (2014):  10 546
Aikavyöhyke:  UTC+4
 
 borjomi.org.ge 
 Bordžomin piirikunnan sivusto 
Infobox OKVirheellinen NIMI-arvo: 
Kylpylä Bordžomissa ennen vuotta 1915 Sergei Mihailovitš Prokudin-Gorskin kuvaamana.
Bordžomi (georg. ბორჯომი) on kaupunki Bordžomin piirikunnassa Samtskhe-Džavakhetin hallintoalueella Georgiassa. Bordžomi on piirikuntansa pääkaupunki ja siellä on vuoden 2002 väestönlaskennan mukaan 14 445 asukasta (koko piirin kaupunkilaiset 20 372, johon sisältyy myös Likanin kaupunkityyppinen taajama). Vuoden 2014 alun asukasluvuksi arvioitiin 10 546. Kylpyläkaupunkina Bordžomi tunnetaan erityisesti kivennäisvedestään. Kaupunki sijaitsee Bordžomin rotkon luoteisosassa Bordžomi-Kharagaulin kansallispuiston itäreunalla.
Bordžomista johtaa kapearaiteinen rautatie Bakurianiin, joka sijaitsee 1 700 metrin korkeudella ja on Georgian talviurheilupääkaupunki. Bordžomi haki vuoden 2014 talviolympialaisten isännyyttä.
Historia

Mtkvarijoen rotkossa sijaitseva Bordžomin kaupunki sijaitsee historiallisella Torin alueella. Nimi on mainittu ensimmäistä kertaa historiallisissa lähteissä 600-luvulla. Kaupungilla oli merkittävä rooli Georgian suojelemisessa ulkopuolisilta vihollisilta Etelä-Georgian keskeisenä sotilaallisena linnoituksena. Alue tuhoutuikin pahoin arabien hyökkäyksissä 600- ja 700-luvuilla sekä erityisesti mongolien hyökkäyksissä 1200- ja 1300-luvuilla. 1500-luvun lopulla osmanit valloittivat Etelä-Georgian ja Tori oli useita vuosisatoja turkkilaisen vaikutuksen alla.
Vuonna 1829 kaupunki siirtyi venäläisten haltuun ja Torin rotko nimettiin Bordžomin rotkoksi. Vaikka alueen mineraaliveden parantavista vaikutuksista oli tiedetty jo pitkään, Bordžomin vesi alkoi saada mainetta vasta 1800-luvulla kaupunkiin sijoitettujen venäläissotilaiden myötä. Vuonna 1850 rakennettiin mineraalivesipuisto, ja vuonna 1854 aloitettiin ensimmäisen pullotustehtaan rakentaminen kaupunkiin. Vuonna 1864 tsaari Aleksanteri II:n veli, suuriruhtinas Mihail Nikolajevitš perusti Bordžomiin kesäresidenssinsä, ja häntä seurasivat muut Romanov-suvun jäsenet. Vuosina 1892–1895 Mtkvarin rannalle Likaniin rakennettiin suuriruhtinas Nikolai Mihailovitšin uusrenessanssityylinen kesäpalatsi. Vähitellen Bordžomista kehittyi Kaukasuksen alueen merkittävin terveyskylpyläkohde.
»Kaksi viikkoa oleskeluani Bordžomissa on kulunut, ja minun täytyy myöntää, että tämä on yksi mukavimmista paikoista, jonka olen ikinä nähnyt. Kaikki on täällä niin ihanaa, että olen syvästi rakastunut Bordžomiin ...» 
(Pjotr Tšaikovski kirjeessä ystävälleen vuonna 1877.)
Georgian ulkoasiainministeriön mukaan Venäjän asevoimien helikopterit pudottivat 15. elokuuta 2008 Bordžomin ympäristöön palopommeja, jotka sytyttivät suuren alueen metsää palamaan.
Kaupunki Kurajoen (paikallisesti Mtkvari) varrella.
Kotiseutumuseo.
Georgian presidentin kesäasuntona toimiva palatsi Likanissa, kaupungin naapurissa.
Kapearaiteisen radan paikallisjuna Bordžomin asemalla.
Aiheesta muualla

Kuvia tai muita tiedostoja aiheesta Bordžomi Wikimedia Commonsissa
JonBenét Ramsey

JonBenét Ramseyn hauta Mariettassa, Georgiassa.
JonBenét Patricia Ramsey (6. elokuuta 1990 – 26. joulukuuta 1996) oli yhdysvaltalainen lapsimissi, joka löydettiin kotinsa kellarista murhattuna Boulderissa, Coloradossa. Tapaus sai Yhdysvalloissa ja ulkomailla puoleensa julkisuutta ja synnytti erilaisia teorioita Ramseyn kuolintavasta.
Elämäkerta

JonBenét Ramsey syntyi Northside Hospitalissa Atlantassa Georgiassa ja muutti vuoden ikäisenä Coloradoon. Tytön nimi "JonBenét" on yhdistelmä hänen isänsä ensimmäisestä ja toisesta nimestä, "John Bennett". JonBenétin äiti Patsy Ramsey vei tyttöä jo viisivuotiaasta lähtien lasten kauneuskilpailuihin eri osavaltioissa. Patsy Ramsey oli itse vuoden 1977 Miss West Virginia ja hänen siskonsa vuoden 1980. JonBenétillä oli itsellään jo tittelit "America's Royal Miss", "All-Star Kids Cover Girl", "Little Miss Charlevoix Michigan", "Little Miss Colorado", "Little Miss Merry Christmas", "Little Miss Sunburst" ja "National Tiny Miss Beauty".
JonBenétin isä John Ramsey oli varakas, ja hän omisti kaksi lentokonetta; hänen omaisuutensa arvo oli yli kuusi miljoonaa dollaria.
JonBenétin hauta on St. James Episcopal Cemetery -hautausmaalla Mariettassa Georgiassa hänen äitinsä vieressä. Patsy Ramsey menehtyi munasarjasyöpään 49-vuotiaana kesäkuussa 2006.
Murha

26. joulukuuta 1996 Patsy Ramsey huomasi tyttärensä kadonneen, vaikka tutki koko perheen asunnon läpikotaisin. Hän soitti poliisille ja kutsui ystävät ja suvun paikalle. Myöskään poliisi ei löytänyt JonBenétiä tai murtojälkiä talosta. Samana iltapäivänä John Ramsey löysi JonBenétin ruumiin viinikellarista valkoisella huovalla peitettynä. Hän kantoi ruumiin taloon joulukuusen viereen, ja poliisit tulivat hakemaan ruumiin pois tutkimuksia varten.
Tutkimuksissa todettiin JonBenétin kuolleen jonkun kuristamana ja kallonmurtuman saaneena. Seksuaalisen hyväksikäytön merkkejä ei ollut. Virallinen kuolinsyy oli tukehtuminen ja kallonmurtuma.
Molempia vanhempia on epäilty tapahtuneesta, mutta heitä vastaan ei koskaan nostettu syytettä. Heidät todettiin kokonaan osattomiksi murhaan DNA-todisteiden perusteella vuonna 2008.
Murha > John Mark Karr

16. elokuuta 2006 yhdysvaltalainen entinen luokanopettaja John Mark Karr (s. 1964) pidätettiin Bangkokissa Thaimaassa epäiltynä lapsipornon hallussapidosta. Karr oli opettanut journalismia Coloradon yliopistossa. Karr myönsi olleensa JonBenétin kanssa tämän kuollessa, mutta väitti kuolemaa onnettomuudeksi. Hän kuitenkin sanoi, ettei ole syytön. Asiantuntijoiden mukaan JonBenétin kuolema ei voi olla onnettomuus. Lara Karr, miehen entinen puoliso, väitti heidän viettäneen joulun 1996 Alabamassa.
Karr myönsi, että oli yksi Ramseyn perheelle osoitetun kiristysviestin kirjoittajista. 20. elokuuta Karr siirrettiin Los Angelesiin syytettynä ensimmäisen asteen murhasta, kidnappauksesta, lapsen seksuaalisesta hyväksikäytöstä ja lapsipornon hallussapidosta. Hänet kuitenkin vapautettiin syytteistä 29. elokuuta 2006, koska Karrin DNA ei vastannut murhapaikalta löytyneitä DNA-näytteitä.
Vuonna 2010 Karr oli jälleen julkisuudessa, kun hänen kerrottiin tavoitelleen JonBenét Ramseyn kaltaisia pikkutyttöjä.
Murha > Burke Ramsey

JonBenétin veli Burke Ramsey on ollut epäiltynä, vaikka Burke oli tapahtuman aikoihin vasta 9-vuotias. Teoriaa vahvistaa se että Burke nukkui koko yön ja hän on sanonut haastattelussa että hän ei ole murhaaja.
Aiheesta muualla

"Amerikkalaisen lapsimissin salaperäinen murha selviämässä", Helsingin Sanomat 18.8.2006
"Puolustus: Lapsimissin murhasta ei syytettä", Helsingin Sanomat 29.8.2006:
Huapintuko

| Huapintuko> Uhanalaisuusluokitus |
| --- | --- |
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Jyrsijät Rodentia
Heimo::  Ctenomyidae
Suku::  Ctenomys
Laji::  sociabilis
Kaksiosainen nimi
 Ctenomys sociabilis 
Katso myös
   Huapintuko Wikispeciesissä  
Infobox OKVirheellinen NIMI-arvoIUCN-testi OK: 
Huapintuko (Ctenomys sociabilis) on Argentiinassa kotoperäisenä elävä äärimmäisen uhanalainen jyrsijälaji. Sitä on tavattu vain pienellä alueella Neuquénin maakunnassa.
Aikuinen huapintuko painaa tyypillisesti vähän alle 200 grammaa. Turkin yleisväri on ruskea, ylähuulessa on lyhyet mustat viikset ja poskissa kaksi oranssia läikkää.
Huapintukot elävät ryhminä luolastoissa kosteiden niittyjen reunamilla Andien-Patagonian aroalueella. Tutkittujen yksilöiden pääasiallinen ravintokasvi oli niittynurmikka.
Murtolahti

Murtolahti on Nilsiän eteläosassa sijaitseva kylä. Se rajoittuu Kuopion ja Juankosken kaupunkeihin sekä Siilinjärveen. Murtolahdesta on suhteellisen lyhyet matkat Siilinjärvelle, Nilsiän keskustaan ja Juankoskelle. Talvisaikaan matka Siilinjärvelle ja Kuopioon lyhenee Kohtirannasta lähtevän jäätien ansiosta oleellisesti. Murtolahden kylän läpi kulkee kestopäällystetie, alkaen kantatie 75:ltä Pajulahdesta, jatkuen (tosin sorapäällysteisenä) Muuruvedelle.
Aiheesta muualla

http://www.murtolahti.fi/
http://www.murtolahti.fi/images/murtolahti.pdf (Arkistoitu – Internet Archive)
Bryan Rabello

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Bryan Martín Rabello Mella
Syntymäaika: 16. toukokuuta 1994 (ikä 30)
Syntymäpaikka: Rancagua, Chile
Pelipaikka: hyökkäävä keskikenttäpelaaja
Pituus: 163 senttimetriä
Seura
Seura: Leganés
Pelinumero: –
Junioriseurat
2003–2008: Colo-Colo
Seurat
| Vuodet | Seura | O | (M) |
| 2009–2012 | Colo-Colo | 17 | (2) |
| 2012 | Colo-Colo B | 4 | (0) |
| 2012–2013 | Sevilla B | 27 | (2) |
| 2013– | Sevilla | 9 | (0) |
| 2014 | → Deportivo La Coruña (laina) | 19 | (0) |
| 2014 | → Luzern (laina) | 9 | (0) |
| 2015– | → Leganés (laina) | 0 | (0) |
Maajoukkue
| 2012– | Chile | 3 | (0) |
 Seurajoukkueuran tilastot kattavat vain kansalliset sarjat, päivitetty 30. tammikuuta 2015.  Maajoukkueuran tilastot päivitetty 28. tammikuuta 2014.
Bryan Martín Rabello Mella (s. 16. toukokuuta 1994 Rancagua, Chile) on chileläinen jalkapalloilija. Hän edustaa Espanjan Segunda Divisiónissa pelaavaa Leganésia ja on pelipaikaltaan hyökkäävä keskikenttäpelaaja.
Seurajoukkueura

Rabello siirtyi espanjalaisen Sevillan organisaatioon kesällä 2012 chileläisestä Colo-Colosta. Ensimmäisen ottelunsa seuran edustusjoukkueessa hän pelasi 3. joulukuuta 2012 Valladolidia vastaan.
Maajoukkueura

Rabello teki ensiesiintymisensä Chilen maajoukkueessa 21. huhtikuuta 2012 ystävyysottelussa Perua vastaan.
Aiheesta muualla

Bryan Rabellon tilastot Football Lineups -sivustolla (englanniksi)
Høylandin kirkko

| Høylandin kirkko Høyland kirke |
| --- | --- |
 Kirkko vuonna 2011.
Sijainti:  Sandnes, Norja
Kirkkokunta:  Norjan kirkko
Hiippakunta:  Stavangerin hiippakunta
Rakentamisvuosi:  1841
Suunnittelija:  H. D. F. Linstow
Materiaali:  puu
Istumapaikkoja:  650
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Høylanin kirkko (norj. Høyland kirke) on Sandnesin kunnassa Rogalandin läänissä Norjassa sijaitseva puinen pitkäkirkko vuodelta 1841.
Aiheesta muualla

Kuvia tai muita tiedostoja aiheesta Høylandin kirkko Wikimedia Commonsissa
Bhutanin talous

| Bhutanin talous |
| --- | --- |
 Viljelyksiä Punakhan laaksossa.
Valuutta:  Bhutanin ngultrum
Jäsenyydet:  SAFTA
Tilastot
BKT:  6,5 mrd USD (2016)
- per asukas:  8 200 (2016)
- kasvu:  6,2% (2016)
- toimialoittain:  maatalous 16,4%, teollisuus 42,2% palvelut 41,4% (2010)
Inflaatio:  3,9% (2016)
Köyhyysrajan alle jäävien määrä:  13,3% (2012)
Gini-kerroin:  38,8 (2012)
Työvoima:  353 000 (2016)
- toimialoittain:  maatalous 58%, teollisuus 20% palvelut 22% (2015)
Työttömyys:  3,2% (2016)
Merkittävimmät teollisuusalat:  sementti, puutuotteet, jalostetut hedelmät, alkoholijuomat, kalsiumkarbidit, turismi
Ulkomaankauppa ja -investoinnit
Vienti:  495,3 milj. USD (2016)
Vientituotteet:  sähkö, ferrosilikaatti, sementti, kardemumma, kalsiumkarbidi, terästangot, dolomiitti, kipsi
Merkittävimmät vientimaat:  Intia 95,7%
Tuonti:  1.033 mrd USD (2016)
Tuontituotteet:  polttoaineet, voiteluaineet, lentokoneet, koneet ja niiden osat, riisi, moottoriajoneuvot
Merkittävimmät tuontimaat:  Intia 91,1 %
Julkinen talous
Julkinen velka:  106,8% BKT:sta (2016)
Budjetin tulot:  650,9 milj USD (2016)
Budjetin menot:  713,7 milj USD (2016)
Alijäämä:  -3% bkt:sta (2016)
Bhutanin talous on yksi maailman pienimmistä ja vähiten kehittyneistä. Maan talous perustuu maa- ja metsätalouteen, jotka ovat  maan väestöstä yli 60 prosentin pääelinkeino. Maatalous koostuu suurimmaksi osaksi maanviljelystä ja karjataloudesta. Maan maastonmuotoja hallitsee vuoristo, ja tieverkoston ja muun infrastruktuurin rakentamisen on siten hankalaa ja kallista. Maan talous on tiiviisti kytköksissä Intiaan kauppa- ja rahapolitiikan ja Intian myöntämän rahoitusavun ansiosta.
Maan teollisuus on teknisesti kehittymätöntä, ja suuri osa tuotannosta tulee kotiteollisuudesta. Useimmat kehityshankkeet, kuten tieverkoston parantaminen, perustuvat intialaiseen siirtotyövoimaan. Kansainväliset kehitysorganisaatiot tukevat Bhutanin koulutus-, sosiaali- ja ympäristöohjelmia. Jokaisessa ohjelmassa otetaan huomioon maan hallituksen halu suojella maan ympäristöä ja kulttuuriperintöä. Maan hallitus on kasvattanut maan turismia varovaisesti, ja maa suosii varakkaimpien turistien matkoja Bhutaniin. Ulkomaisia investointeja haittaavat yksityiskohtaiset valvontatoimet ja epävarma politiikka. Maan talouskasvuun vaikutti voimakkaasti vesivoiman vienti Intiaan, joka alkoi vuonna 2007. Maan talous on yksi maailman pienimmistä, mutta vesivoiman viennin myötä yksi nopeimmin kasvavista.
Talouspolitiikka

Kansainväliset avustusjärjestöt määrittelivät Bhutanin 1990-luvun alussa yhdeksi maailman köyhimmistä ja vähiten kehittyneistä maista. 1980-luvun lopulla 95 prosenttia maan työvoimasta työskenteli maataloussektorilla. Näennäisesti heikoista taloudellisista indikaattoreista huolimatta todellinen elämänlaatu Bhutanissa oli parempaa kuin monessa muussa maassa. Maailmanpankin analyytikot uskoivat, että Bhutanin taloustilastot olivat heikot, koska väestöennusteet olivat epätarkkoja ja toimeentuloa ja maassa harjoitettua vaihtokauppataloutta arvioitiin eri tavoin. Maan ravinto- ja asuntotuotanto sekä maan, karjan ja polttoaineen saatavuus osoittivat korkeampia lukuja asukasta kohden.
Vaikka Bhutanin yksityinen sektori on pieni, se kasvoi 1900-luvun lopulla hallituksen kehittämissuunnitelmien myötä. Sitä kontrolloi kuitenkin pieni yhteiskunnan sektori, johon kuuluvat kuninkaallisen perheen jäsenet sekä henkilöt tai suvut, joilla on siteet maan hallitukseen.
Maan hallituksella on kaiken kattava rooli maan taloudessa. Vuodesta 1961 lähtien maan taloutta ovat ohjanneet tiettyyn tavoitteeseen tähtäävät kehityssuunnitelmat. Kehityssuunnitelmien rahoitus tuli 1970-luvulle asti pääasiassa Intiasta. Kehityssuunnitelmissa on pyritty kehittämään maan taloudenaloja ja taloudellista riippumattomuutta. Suunnitelmilla pyrittiin myös parantamaan elämänlaatua tarjoamalla sähköistystä, vesi- ja viemäröintijärjestelmiä, parempia ruoanlaittovälineitä ja talojen eristeitä.
Bhutan oli lähes kokonaan riippuvainen Intiasta 1960-luvulle asti, jolloin Bhutan liittyi kansainväliseen Colombo-yhteistyöhön Aasian ja Tyynenmeren maiden kanssa, minkä jälkeen se alkoi saada kehitysapua myös länsimaista.
Toimialat > Maatalous

Suurin osa maan väestöstä toimii maatalousalalla, ja se muodostaa myös merkittävän osan maan bruttokansantuotteesta. Bhutan on perinteisesti ollut omavarainen elintarviketuotannossa. Suuri osa maatalousalalla toimivista elää omavaraistaloudessa. Maatalouden kehittäminen on ollut hankalaa, sillä viljelys- ja laidunmaista ja ammattitaitoisesta työvoimasta on puutetta. Maan vuoristoisesta pinta-alasta vain noin 15 prosenttia kasvaa peltokasveja ja alle 6 prosenttia on pysyvästi viljelty. Useimmat maan maatiloista ovat pieniä ja viljelykset on pengerretty kukkuloiden rinteille. Maassa viljeltäviä kasveja ovat maissi, peruna, riisi, sitrushedelmät, omenat ja erilaiset mausteet, kuten muskottipähkinä ja kardemumma. Tärkeimmät tuotantoeläimet ovat nauta, sika ja hevonen.